Leonor Izquierdo

Leonor Izquierdo Cuevas (Almenar de Soria, 1894ko ekainaren 12a - Soria, 1912ko abuztuaren 1a) Antonio Machado poeta andaluziarraren emaztea izan zen. Bikotea 1909an ezkondu ziren baina neska, tuberkulosiak jota, hiru urte geroago hil zen. Leonorren heriotzak poeta erabat markatu zuen eta asko dira bere poesian aurki daitezkeen min horren aztarnak. Soriako Espino hilerrian dago lurperatuta.

 Biografia 
Leonor Isabel Cuevas eta Ceferino Izquierdo Guardia Zibileko sarjentuaren seme-alaba nagusia zen. Arreba bat, Antonia, eta anaia bat izan zituen. Almenar gazteluko kuartel-etxean jaio zen, Almenar de Sorian.https://www.cervantesvirtual.com/obra/buscando-a-antonio-machado-en-soria-y-baeza-i-centenario-de-la-llegada-de-antonio-machado-a-soria-19072007--0/ 1908ko urtarrilean Sorian zegoen, osaba-izeben pentsioan, eta han ezagutu zuen Antonio Machado, garai hartan Soriako hiriburura iritsi berria zen institutuko irakaslea. Laster maitemindu ziren.Gibson, Ian (2006). Ligero de equipaje. Madril: Santillana Editores G. 210.or. ISBN 8403096860. Urtebete pasatxo igaro zen, eta ezkongaiek beste baten zain egon behar izan zuten neskak ezkontzeko legezko adina lortu arte. Ezkontza 1909ko uztailaren 30ean egin zen, goizeko hamarretan, Santa María la Mayor elizan.https://www.redciudadesmachadianas.org/boda-de-antonio-machado-y-leonor-izquierdo-30-de-julio-de-1909/ Ondoren, ezkongaien bidaia egin zuten eta, beste hirien artean, Donostian eta Iruñean egon ziren.https://www.legaltoday.com/opinion/articulos-de-opinion/la-esposa-nina-de-antonio-machado-leonor-tenia-15-anos-cuando-se-casaron-y-el-poeta-34-2021-07-21/

Hilabete bat zen Leonorrek 15 urte zituela eta poetak 34 zituela (garai hartan ezkontzeko batez besteko adina 25 urtekoa zen emakumeentzat).https://twitter.com/manuelansede/status/1098865442435878913?lang=en Pronostiko guztien kontra, ezkontza ulermen eta zoriontasunaren eredua izan zen, hainbesteraino non emazte gazteak poetaren lana maite izan baitzuen. Hala adierazi dute Antonio Machadoren bizitzako pasarte horren lekuko guztiek.

1911ko uztailean, beka batekin ikasketak zabaltzen ari zen senarrari Parisen laguntzen ari zitzaiola odola botaka hasi. Zenbait astez erietxe batean sartu zuten. Diagnostikoa tuberkulosia zen, garai hartan gaixotasun hilgarria. Garai hartan, aire garbiaren sendaketak ziren gaixotasun izugarri horren aurkako 'erremedio' bakarra. Hori zela eta, Soriara itzuli ziren, eta etxe bat alokatu zuten Nuestra Señora del Mirón baselizaren ondoan. Hobekuntza labur eta engainagarri baten ondoren, Leonor 1912ko abuztuaren 1ean hil zen.González, Ángel (1986). Antonio Machado. Madril: Ediciones Jucar. 30.or. ISBN 8433430181.

 Erreferentziak 

 Kanpo estekak 
 :Leonor Izquierdo Cuevas. antoniomachadoensoria webgunean.
 :Antonio Machado eta Leonor Izquierdoren ezkontza Youtubeko bideoa.
 :[https://web.archive.org/web/20090609075145/http://www.bibliotecamachado.es/leonor/testimonios/testimonioscastellano.htm Leonor Izquierdo. Antonio Machado liburutegi birtuala.

Kategoria:Antonio Machado
Kategoria:XX. mendeko emakumeak
Kategoria:Soria probintziako jendea
Kategoria:Tuberkulosiak hildakoak
Kategoria:Sorian hildakoak